Document ID: /roh_data/filtered/swiss_laws_in_ROHinterleaved.jsonl.gz/17906

This text was translated from EN into Rumantsch Grischun.

Published works may be used for private use. Private use means:a. any personal use of a work or use within a circle of persons closely connected to each other, such as relatives or friends;b.  any use of a work by a teacher and his class for educational purposes;c.  the copying of a work in enterprises, public administrations, institutions, commissions and similar bodies for internal information or documentation. Persons entitled to make copies of a work for private use may also have them made by third parties subject to paragraph 3; libraries, other public institutions and businesses that make copying apparatus available to their users are also deemed third parties within the meaning of this paragraph. The following are not permitted outside the private sphere defined in paragraph 1 letter a:a.  the complete or substantial copying of a work obtainable commercially;b.  the copying of works of art;c.  the copying of musical scores;d.  the fixation of recitations, performances or presentations of a work on blank media. Copies which are made by accessing works that are lawfully made available are neither subject to the restriction of private use under this Article nor are they included in the claims for remuneration under Article 20. This Article does not apply to computer programs. Amended by No I of the FA of 5 Oct. 2007, in force since 1 July 2008  (AS 2008 2421; BBl 2006 3389). Amended by No I of the FA of 5 Oct. 2007, in force since 1 July 2008  (AS 2008 2421; BBl 2006 3389). Inserted by No 1 of the FA of 5 Oct. 2007, in force since 1 July 2008  (AS 2008 2421; BBl 2006 3389).

Ovras publitgadas dastgan vegnir utilisadas per l’agen diever. Sco agen diever vala:a. mintga utilisaziun da l’ovra en il sectur persunal ed en in circul da persunas ch’èn colliadas stretgamain ina cun l’autra, sco parents u amis;b. mintga utilisaziun d’ovras tras la persuna d’instrucziun per l’instrucziun en classa;c. la reproducziun d’exemplars d’ovras en manaschis, en administraziuns publicas, en instituts, en cumissiuns ed en organisaziuns sumegliantas per l’infurmaziun interna u per la documentaziun. Tgi che ha il dretg d’utilisar l’ovra per l’agen diever dastga – cun resalva da l’alinea 3 – laschar producir l’ovra er da terzs; sco terzs en il senn da quest alinea valan er bibliotecas, autras instituziuns publicas e manaschis che mettan a disposiziun apparats da copiar a lur utilisaders. Ordaifer il circul privat tenor l’alinea 1 litera a n’èn betg admessas:a. la reproducziun cumpletta u per gronda part cumpletta d’exemplars d’ovras che vegnan vendidas sin il martgà;b. la reproducziun d’ovras da l’art figurativ;c. la reproducziun da registraziuns graficas d’ovras musicalas;d. la registraziun da referats, da represchentaziuns u da preschentaziuns d’ina ovra sin portatuns, sin videos u sin purtaders da datas. Reproducziuns che vegnan producidas cun consultar ovras rendidas accessiblas legalmain, èn exceptadas da las restricziuns per l’agen diever ch’èn cuntegnidas en quest artitgel sco er dals dretgs da bunificaziun tenor l’artitgel 20. Quest artitgel na vegn betg applitgà per programs da computer. Versiun tenor la cifra I da la LF dals 5 d’oct. 2007, en vigur dapi il 1. da fan. 2008 (AS 2008 2421; BBl 2006 3389). Versiun tenor la cifra I da la LF dals 5 d’oct. 2007, en vigur dapi il 1. da fan. 2008 (AS 2008 2421; BBl 2006 3389). Integrà tras la cifra I da la LF dals 5 d’oct. 2007, en vigur dapi il 1. da fan. 2008 (AS 2008 2421; BBl 2006 3389).